مكسيم جوركى

مكسيم جوركى  - بالروسى: Максим Горький -اسم مستعار لـ الكسى مكسيموفيتش بيشكوف - بالروسى : Алексей Максимович Пешков - ( نجنى نوفجراد 1868 - موسكو، 18 يناير 1936 )، مؤلف و أديب روسى ماركسى، اسس مدرسة الواقعية الاشتراكيه فى الادب، اللى بيهدف لتوظيف الادب لخدمة المجتمع. كان بيعتبر المنبوذين فى المجتمع هما أمل المستقبل. عاش بره روسيا فى جزيرة فى كابرى الطليانيه بطريقة متقطعه من سنة 1906 ورجع روسيا سنة 1928 واتكرم تكريم كبير .

بدأ مكسيم جوركى الكتابه سنة 1892. ومن قصصه القصيره الأولانيه " ستة وعشرون رجلا وفتاه "، و "تشيلكاش "، و " مالفا ". ومن رواياته : " فوما جوردييف " ( 1899 )، و" الام " ( 1907 ). وكتب كمان مسرحيات زى " الاعماق السفلى " ( 1902 ). وصف الأحداث الثوريه اللى حصلت فى روسيا ما بين سنة 1880و سنة 1934 فى رواياته الأخرانيه " مسألة ارتاموف " ( 1925 )، و " حياة كليم سمجين " ( 1927 - 1936 ). كتب كمان " طفولتى " ( 1913 ) ، و " ذكرياتى " اللى اترجمت للإنجليزى سنة 1946.

 من اعماله 
 الام (روايه)
 حياة كليم سمجين (روايه)
 ستة وعشرون رجلا وفتاه ( قصه قصيره)
 الحضيض (مسرحيه)
 الاعداء(مسرحيه)
 " نذير العاصفة" (شعر)
 طفولتى (سرد قصصى)
 طفولتى (سرد قصصى)

 مصادر 
 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972
 The New Encyclopædia Britannica, Micropædia,H.H. Berton Publisher,1973-1974
 The New Encyclopædia Britannica, Macropædia,H.H. Berton Publisher,1973-1974

تصنيف:كتاب روس
تصنيف:مواليد 1868
تصنيف:وفيات 1936